open-index/open-wikipedia-markdown huggingface dataset:
מוריס פליישר

**מוריס פליישר** (באנגלית: **Morris Fleischer**;  1905 - ?) היה אתלט יהודי-אמריקאי, אלוף ארצות הברית (1948) בהליכה תחרותית ל-20 ק"מ, אלוף ארצות הברית בהליכה תחרותית ל-25 ק"מ (1933) ו-3 פעמים אלוף ארצות הברית (1937, 1945 ו-1946) בהליכה תחרותית ל-30 ק"מ.

## ביוגרפיה
פליישר התאמן בקבוצת מכבי ברוקלין ובמרכז התרבות היהודי "92nd Street Y"  בניו יורק.

### 1929
#### סגן אלוף ארצות הברית
באליפות ארצות הברית שנערכה בפילדלפיה ב-4 במאי 1929 הוא זכה במדליית כסף בהליכה תחרותית ל-50 ק"מ בתוצאה של 5:48:55 שעות, אחרי מארק וייס (4:52:45 שעות) ולפני קרל פישבק (5:03:00 שעות).

### 1933
#### אלוף ארצות הברית
באליפות ארצות הברית שנערכה ב-10 בדצמבר 1933 הוא זכה במדליית זהב בהליכה תחרותית ל-25000 מטר בתוצאה של 2:17:17 שעות, לפני מוריס דייוויס.

### 1937
באליפות ארצות הברית שנערכה ב-2 ביולי 1937 הוא זכה במדליית זהב בהליכה תחרותית ל-30 ק"מ בתוצאה של 2:48:17 שעות

### 1940
באליפות ארצות הברית שנערכה ב-24 בספטמבר 1940 הוא זכה במדליית ארד בהליכה תחרותית ל-20 ק"מ בתוצאה של 2:05:55 שעות

### 1945
באליפות ארצות הברית שנערכה ב-1945 הוא זכה במדליית זהב בהליכה תחרותית ל-30 ק"מ בתוצאה של 2:52:22 שעות

### 1946
באליפות ארצות הברית שנערכה בפילדלפיה ב-4 ביולי 1946 הוא זכה במדליית כסף בהליכה תחרותית ל-20 ק"מ בתוצאה של 1:58:50 שעות

באליפות ארצות הברית שנערכה באותה שנה הוא זכה במדליית זהב בהליכה תחרותית ל-30 ק"מ בתוצאה של 3:05:18 שעות

### 1947
באליפות ארצות הברית שנערכה בניו יורק ב-12 באוקטובר 1947 הוא סיים במקום רביעי בהליכה תחרותית ל-20 ק"מ

### 1948
באליפות ארצות הברית שנערכה בפילדלפיה ב-5 ביולי 1948 הוא זכה במדליית זהב בהליכה תחרותית ל-20 ק"מ בתוצאה של 2:10:07 שעות

## חיים אישיים
פליישר מהנדס ומתגורר בלונג איילנד.

## קישורים חיצוניים

* By Bob Wechsler, **Day by Day in Jewish Sports History** 
* History of US Nationals Results: 20K Walk – Men, באתר *Track and Field news* 
* By Al Lurie, Sports and Passover: Jewish Walking Champs The Detroit Jewish News, April 03, 1942, Page Image 13 

## הערות שוליים

קטגוריה:אתלטים יהודים אמריקאים
קטגוריה:הלכים
עדי סטג

**עדי סטג** (בצרפתית: **Adolphe Steg**; 27 בינואר 1925 –11 באפריל 2021) היה אורולוג צרפתי יליד צ'כוסלובקיה וניצול שואה, ששימש כנשיא "קריף", ארגון גג של הארגונים היהודיים בצרפת, בשנים 1970–1974 ונשיא "כל ישראל חברים" בשנים 1985–2011.
## ביוגרפיה
סטג נולד בצ'כוסלובקיה למשפחה יהודית אורתודוקסית. אביו, מרדכי סטג, נולד ב-19 באפריל 1895 בביסטרה, אוסטריה-הונגריה, ועבר עם משפחתו לפריז ב-1928. למרדכי נולדו שלושה ילדים עם אשתו פייגה: אדולף, ביתיה ורחל. המשפחה התיישבה ברובע ה-12. הוא למד בבית ספר תיכון וולטר.

אביו של סטג, מרדכי, שנקרא מרטין כדי להימנע מזיהוי כיהודי, נכלא במחנה המעצר בון לה רולנד. לאחר מכן הוא גורש לאושוויץ במסגרת שיירה מס' 5 ב-28 ביוני 1942.

מרטין שרד את הגירוש ובהמשך חזר לפריז. עדי, כתלמיד תיכון נשא טלאי צהוב כנדרש מיהודים המתגוררים בשטח הכיבוש הגרמני. הוא נמלט ממבצע גירוש היהודים מפריז ב-16 ביולי 1942 עם מסמכים מזויפים, ובזכות מבריח, הצליח לחצות את לאזור החופשי בדרום צרפת.

לאחר מלחמת העולם השנייה, סטג למד רפואה בבית החולים קוצ'ין בפריז, ושימש כראש המחלקה האורולוגית בבית החולים, ומילא את התפקיד מ-1976 עד 1990. הוא נבחר לנשיא האגודה הצרפתית לאורולוגיה ב-1986, כיהן כנשיא האיגוד הצרפתי לאורולוגיה בין השנים 1987 ל-1989,  והיה המזכיר הכללי של האיגוד האירופי לאורולוגיה בין השנים 1984 ל-1992.  הוא הפך לחבר באקדמיה הלאומית לכירורגיה ב-1981 והצטרף לאקדמיה הלאומית לרפואה ב-24 באוקטובר 2000.  הוא ניתח את סרטן הערמונית של הנשיא פרנסואה מיטראן מ-1992 עד 1994. 

בנוסף לקריירה הרפואית שלו, שימש סטג תפקידים רבים בקהילה היהודית. הוא היה נשיא אגף פריז של "איגוד הסטודנטים היהודים הצרפתים" וסגן נשיא האיגוד העולמי של הסטודנטים היהודים. הוא היה נשיא הקריף מ-1970 עד 1974, ונשיא "כל ישראל חברים" מ-1985 עד 2011. היה פעיל במאבק למען יהודי ברית המועצות.

## חיים אישיים
סטג היה נשוי לג'ילברטה ניסים,  גינקולוגית וחברה לשעבר בהתנגדות הצרפתית. נולדו להם שני בנים .

אחותו, ביטיה (1926–2020), התגוררה בירושלים. אחותו השנייה, רחל (1923–2009) התגוררה בחיפה. אחיו הבכור, אנרי (1922–2016), התגורר בפריז והיה חבר פעיל במחתרת הצרפתית ובליגה הבינלאומית נגד גזענות ואנטישמיות .

אדולף סטג נפטר ב-12 באפריל 2021 בגיל 96.

## פרסים והוקרה
* קצין של לגיון הכבוד (2000) 
* הצלב הגדול של ה־Ordre National du Mérite (2006) 
* דוקטור לשם כבוד מטעם האוניברסיטה העברית בירושלים (2001) 

## הערות שוליים

קטגוריה:ניצולי השואה: צרפת
קטגוריה:קצינים גדולים בלגיון הכבוד
קטגוריה:צרפתים שנולדו ב-1925
קטגוריה:צרפתים שנפטרו ב-2021
מוזיקה מהנשמה

**מוזיקה מהנשמה** (באנגלית: **Unsung Hero**) הוא סרט דרמה נוצרי אמריקאי משנת 2024 שנכתב ובוים על ידי ריצ'רד רמזי וג'ואל סמולבון. הסרט עוקב אחר רבקה , ג'ואל ולוק סמולבון מ-For King & Country ומסע חייהם להפוך לאמני הקלטות נוצריים.

הסרט יצא לאקרנים בצפון אמריקה ב-26 באפריל 2024. הוא שודר בנטפליקס החל מפברואר 2025.

## עלילה
בשנת 1991, משפחת סמולבון עוברת מסידני, אוסטרליה לנאשוויל, טנסי, במרדף אחר התחלה חדשה. דייוויד ואשתו, הלן, עוקרים את חייהם עם ששת ילדיהם לנאשוויל לאחר קריסת חברת המוזיקה של דייוויד באוסטרליה בעקבות הפסד של 500,000 דולר אחרי שמסע הופעות של איימי גרנט נכשל.

כשהמשפחה מתמקמת בביתה החדש, היא נתקלת באתגרים רבים, כולל מאבקים כלכליים והמשימה המפחידה של להתחיל מחדש במדינה זרה. למרות חוסר הוודאות, אמונתה הבלתי מעורערת של הלן ונחישותו של דייוויד דוחפת אותם קדימה, מטביעה תקווה וחוסן בילדיהם.

שלושה מהאחים של סמולבון, ג'ואל, לוק ורבקה סנט ג'יימס , מפתחים את כישרונותיהם המוזיקליים ומנווטים בתעשיית המוזיקה התחרותית. ג'ואל ולוק יוצרים בסופו של דבר את הצמד For King &amp;amp; Country , בעוד רבקה יוצאת לקריירה מצליחה כאמנית הקלטות של מוזיקה נוצרית.

## דמויות
* דייזי בטס  – הלן סמולבון
* ג'ואל סמולבון  – דייוויד סמולבון
* קירילי ברגר – רבקה סמולבורן (רבקה סנט ג'יימס) 
* ג'ונתן ג'קסון – אדי דה-גארמו 
* לוקאס בלאק – ג'ד אולברייט
* קנדיס קמרון בורה – קיי אולברייט
* טרי אוקווין – סבא ג'יימס
* הילרי סקוט – לואן מיס
* דיזל לה טוראסה – ג'ואל סמולבורסן
* ג'יי ג'יי פטנטו – לוק סמולבורן
* רבקה סנט ג'יימס  – דיילת
* לנס ניקולס  – ארט מריווטר
* רייצ'ל הנדריקס  – איימי גרנט
* רוזלין ג'נטל  – ג'ין פרנסיס
* דון מוסט – פירס

## הפקה
ב-30 בנובמבר 2022, ג'ואל ולוק סמולבון הודיעו באמצעות מדיה חברתית שהם עשו סרט עם אחיהם בן על אמם. הסרט נקבע לצאת לאקרנים ב-26 באפריל 2024 על ידי Lionsgate והופק על ידי חברת Kingdom Story ו-Candy Rock Entertainment, חברת הפקות בראשות קנדיס קמרון בורה שגם משחקת בסרט.

את הסרט ביים ג'ואל סמולבון אשר עושה את הופעת הבכורה שלו בבימוי ונכתב על ידי ג'ואל וריצ'רד רמזי. צוות השחקנים כולל את ג'ונתן ג'קסון, קנדיס קמרון בורה, קירילי ברגר, לוקאס בלאק, טרי אוקווין והילרי סקוט, זמרת. המפיקים הם ג'סטין טולי, ג'וש וולש ולוק סמולבון.

## שחרור
הסרט יצא לאקרנים בארצות הברית ב-26 באפריל 2024. הוא היה אמור לצאת באוסטרליה ב-30 במאי, במקביל לסיבוב ההופעות המוזיקלי "Homecoming" של For King & Country באוסטרליה וניו זילנד. לקראת הסרט, For King & Country הוציאו גרסה מעודכנת של "Place in this World", בהשתתפות מייקל וו. סמית', שהוציא את השיר במקור ב-1991.

הסרט שודר בתפוצה רחבה עד ה-23 בינוני 2024 בארצות הברית וקנדה. הסרט שנוצר בתקציב של 6 מיליון דולר, הרוויח 21.1 מיליון דולר בקופות, כאשר בשבוע הראשון היה הסרט השני הכי רווחי בקופות ובהמשך שלושת השבועות הראשונים נשאר בעשרת הסרטים הרווחיים באותו הזמן.

### תגובה ביקורתית
באתר הביקורות Rotten Tomatoes, 61% מתוך 33 ביקורות של מבקרים חיוביות עם דירוג ממוצע של 6.1/10. ב־Metacritic קהלים שנשאלו על ידי CinemaScore העניקו לסרט ציון ממוצע של "A+" בסולם A+ עד F, בעוד שאלו שנשאלו על ידי PostTrak נתנו לו ציון חיובי כולל של 96% עם 90% אמרו שהם בהחלט ימליצו עליו.

## פרסים ומועמדויות

## קישורים חיצוניים
* 

## הערות שוליים

קטגוריה:סרטים אמריקאיים המבוססים על סיפור אמיתי
קטגוריה:סרטי דרמה אמריקאיים
קטגוריה:סרטי 2024
ג'וליו מרטינאט

**ג'וליו מרטינאט** (באיטלקית: **Giulio Martinat**; 24 בפברואר 1891, פררו , ממלכת איטליה - 26 בינואר 1943, ניקולאייבקה , ברית המועצות) היה בריגדיר גנרל איטלקי בקורפוס האלפיני של הצבא האיטלקי אשר נהרג בקרב ניקולאייבקה במהלך מבצע סטורן קטן.

## ביוגרפיה
מרטינאט נולד ב-1891 בעיירה פררו הסמוכה לגבול הצרפתי, וב-1910 התגייס לצבא ממלכת איטליה. הוא לחם במלחמה האיטלקית-עות'מאנית בגזרת לוב, ובמלחמת העולם הראשונה. בהמשך, סיים תואר ראשון במשפטים באוניברסיטת טורינו. במהלך מלחמת העולם הראשונה לחם בחזית המקדונית וב-1916 הועלה לדרגת קפטן. בנוסף לאיטלקית, שלט מרטינאט גם באנגלית, גרמנית, ספרדית, סרבית, צרפתית, ורוסית.

בהמשך, נטל חלק בפלישה האיטלקית לאתיופיה, ופלישה האיטלקית לאלבניה. מרטינאט הצטרף לקורפוס האלפיני של הצבא האיטלקי, כיהן כראש מטה הדיוויזיה האלפינית השלישית "יוליה" ובהמשך כראש מטה הקורפוס בדרגת בריגדיר גנרל. הוא לחם בחזית המזרחית במלחמת העולם השנייה לצד מדינות הציר במסגרת הארמייה השמינית של הצבא האיטלקי והשתתף בקרב סטלינגרד.

ב-17 בינואר 1943 הורה מפקד הקורפוס גבריאלה נאשי לשרידי כוחותיו שהוכו קשות במבצע סטורן קטן לפרוץ את הכיתור הרוסי ולסגת מזירת הלחימה. במהלך קרבות הקרבה, הצליחה האוגדה ה-2 טרידנטינה לפרוץ נתיב מילוט ובעקבותיה נסוגו מאזור הקרבות בשני טורים יחידות נוספות מהארמייה השמינית האיטלקית וכן כוחות הונגרים, גרמנים ורומנים. ב-26 בינואר לאחר צעידה רגלית של 200 קילומטרים בתנאי מזג אוויר קיצוניים הגיעו הכוחות לכפר ניקולאייבקה שאויש באוגדה רוסית אשר חסמה את נתיב המילוט.

בקרב ניקולאייבקה  עליו פיקד ג'וליו מרטינאט הצליחו שרידי הקורפוס האלפיני לפרוץ את קווי האוגדה הרוסית תוך מניין נפגעים כבד ובכללם מרטינאט עצמו שנפל בראש כוחותיו. ב-1 בפברואר הצליחו שרידי הקורפוס להשלים את נסיגתם. כ-5,500 חיילים בלבד שרדו את הקרב. באפריל 1943 שבו נאשי וחייליו לאיטליה והקורפוס האלפיני פורק רשמית.

ב-1950 הוקמה אנדרטה לזכרו בעיר הולדתו פררו.

## כתביו

* Corrispondenze di guerra dalla Libia - L'Avvisatore Alpino (1912)
* La loro offerta - Federazione Italiana Studi per la Cultura Religiosa, Napoli (1919)
* Il grande capo d'una grande impresa militare - Società di Studi Valdesi (1939)


## קישורים חיצוניים
* הגיס האלפיני של הצבא האיטלקי, באתר regioesercito.it 

## הערות שוליים

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:בוגרי אוניברסיטת טורינו
קטגוריה:אנשי צבא איטלקים במלחמת העולם הראשונה
קטגוריה:חללי מלחמת העולם השנייה
קטגוריה:איטלקים שנולדו ב-1891
קטגוריה:איטלקים שנפטרו ב-1943
פרס סטלייט לשחקנית הטובה ביותר בתפקיד משנה

**פרס סטלייט לשחקנית הטובה ביותר בתפקיד משנה** מוענק מדי שנה על ידי האקדמיה הבינלאומית לעיתונות כהוקרה על הישגים יוצאי דופן בתחום המשחק בקולנוע. הפרס נוסד בשנת 1996, ובמהלך השנים עבר שינויים במבנה הקטגוריות. בין השנים 1996–2005, הפרס חולק לשתי קטגוריות: דרמה, ומחזמר או קומדיה. בשנת 2006, האקדמיה איחדה את הקטגוריות לשחקנית המשנה הטובה ביותר בסרט קולנוע, ללא הבחנה בז'אנר. הזוכות נבחרות על סמך הצבעות חברי האקדמיה, המורכבת מאנשי מקצוע בתחום העיתונות והבידור.

## זוכות ומועמדות

## הערות שוליים

קטגוריה:פרסי סטלייט
סטלייט, שחקנית משנה
סטלייט, שחקנית משנה
אם משה

**אם משה** (באנגלית: **The Mother of Moses**) הוא ציור שמן על בד מאת האמן היהודי-בריטי סיימון סולומון, המתאר רגע אינטימי מחייו של משה, כאשר אמו, יוכבד, מחזיקה בו בפעם האחרונה לפני הנחתו בתיבה "בַּסּוּף עַל-שְׂפַת הַיְאֹר" (שמות ב', ג').

## רקע והקשר היסטורי
סיימון סולומון היה דמות חשובה, אך לא שגרתית, בתקופה הוויקטוריאנית. הוא נולד למשפחה יהודית של ציירים והתמחה בציור נושאים מהתנ"ך, בפרט מהברית הישנה. בציור זה, בניגוד לתיאורים מוקדמים יותר שהדגישו את גבורתו של משה, בחר סולומון להציג רגע אישי ומרגש: יוכבד מלטפת את בנה לפני שתפקיד אותו לגורלו. סולומון, כמו אמנים בני זמנו, היה מודע לחשיבות הדיוק ההיסטורי, ולכן חקר חפצים מהמוזיאון הבריטי ואף בחר בדוגמנים בעלי מאפיינים שמיים כדי להקנות לסצנה אותנטיות רבה יותר.

## תיאור היצירה
הציור מתאר את יוכבד מחזיקה בתינוק משה, בעוד אחותו מרים עומדת לצידה, נושאת את התיבה שבה יונח התינוק. על פי הסיפור המקראי, יוכבד הסתירה את בנה ככל יכולתה, אך משהגיע הרגע שבו לא ניתן היה להחביאו עוד, היא החליטה להפקידו בתיבה ולשלוח אותו לנהר, בתקווה להצילו מגזרת פרעה:
.

## סגנון והשפעות אמנותיות
סולומון השתמש בדיוק פרה-רפאליטי כדי להמחיש את הרגע הקורע לב. אחת הבחירות האמנותיות המעניינות בציור היא השימוש בפאני איטון, דוגמנית ממוצא ג'מייקני, כדמותה של יוכבד. ככל הנראה, גם התינוק והילדה המופיעים בציור הם ילדיה של איטון.

## גרסאות נוספות והתקבלות היצירה
בשנת 1862, האחים דלזיאל  יצרו תחריט עץ המבוסס על הציור. עם זאת, בגרסה שלהם התמונה הועתקה במראה הפוך, ובמקום שני ציפורים שנראות בחלון בגרסה המקורית, מופיעה בה רק ציפור אחת.

## הערות שוליים

קטגוריה:ציורי שמן
קטגוריה:ציורי התנ"ך
קטגוריה:משה בציורים
קטגוריה:ציורים מהמאה ה-19
קטגוריה:ילדים בציור
הנביא ירמיהו (מארק שאגאל)

**הנביא ירמיהו** הוא ציור מאת האמן היהודי-צרפתי מארק שאגאל, שנוצר בשנת 1968. היצירה מציגה את הנביא ירמיהו, אחת מהדמויות המרכזיות בתנ"ך, ומבטאת את סגנונו הייחודי של שאגאל, המשלב צבעים עזים ודימויים סוריאליסטיים. הציור הוא חלק מסדרה נרחבת של יצירות תנ"כיות של שאגאל, בהן הוא מתאר דמויות מהתנ"ך באור צבעוני, פיוטי וחזוני. כיום, הציור מוצג כאחת היצירות המרכזיות במוזיאון מארק שאגאל שבצרפת, והוא נחשב לאחת הדוגמאות המרשימות ביותר לשימושו של האמן במוטיבים תנ"כיים.

## תיאור היצירה
בציור, ירמיהו מופיע בצד השמאלי, צבוע בגוונים צהובים, עם זקן ארוך המסמל חוכמה וניסיון. הוא אוחז בספר התנ"ך העברי תחת שמי לילה, בעוד מלאך מרחף לצידו. ירמיהו מתמקד בספר ואינו מבחין במלאך שלצידו. הקומפוזיציה מאופיינת בצבעים בהירים ובהשפעות מהפוביזם, תוך שימוש בפרספקטיבה שטוחה המעניקה לציור תחושה חלומית.

## המסר והמשמעות
הציור משקף את דמותו של ירמיהו כדמות מהורהרת ומיוסרת, בדומה לאופיו בספרי התנ"ך, שם הוא מתואר כנביא חורבן שהתריע על חורבן ירושלים וגלות העם היהודי. הצבעים החמים והכתומים שמופיעים סביב דמותו מייצרים תחושת אש ולחץ, ואילו השימוש בכחול וירוק מעניקים תחושת חיזוק רוחני ומרמזים על התערבות אלוהית. דמותו של המלאך לצד ירמיהו עשויה לרמז על נוכחות האל והשגחה אלוהית, שמלווה אותו במסעו הנבואי.

## השפעות אמנותיות וסגנון
הציור משקף את סגנונו הבשל של שאגאל בשנות ה-60, תקופה שבה הגיע לשיאו הטכני והסגנוני. הוא פיתח סגנון מתמשך לאורך עשורים, המתאפיין בפלטת צבעים בהירה ותיאורים חלומיים, המשלבים את עולמו הפנימי עם סמלים תנ"כיים ורוחניים.

## הערות שוליים

קטגוריה:מארק שאגאל
קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-20
שרווד סטיוארט

**שרווד סטיוארט** (באנגלית: **Sherwood Stewart**;  נולד ב-6 ביוני 1946) טניסאי עבר אמריקאי. הוא זכה במקום ראשון בתחרויות גרנאד סלאם 5 פעמים (3 בתחרויות זוגות גברים ו-2 בתחרויות זוגות מעורבים).
## ביוגרפיה
שרווד סטיוארט נולד בבייטואן שבטקסס בשנת 1946.

בשנת 1966 הוא לראשונה שיחק באליפות ארצות הברית הפתוחה והודח בסיבוב השני. בהיותו סטודנט הוא ניצח בתחרויות לסטודנטים.

הצלחות גדולות של סטיוארט היו בתחרויות זוגות גברים. באליפות צרפת הפתוחה 1976 הוא הגיע לתואר הראשון. בהמשך הוא ניצח באליפות צרפת הפתוחה 1982 ואליפות אוסטרליה הפתוחה 1984. בנוסף לכך הוא הפסיד ב-2 משחקי הגמר.

בשנות ה-80 של המאה ה-20 הוא הגיע להצלחות בתחרויות זוגות מעורבים. הוא שיחק לצד זינה גריסון (וגם אימן אותה). הם ניצחו באליפות אוסטרליה הפתוחה 1987 ואליפות וימבלדון 1988. בנוסף לכך הוא הפסיד ב-2 משחקי הגמר.

ניצחון בווימבלדון 1988 הגיע לסטיוארט כאשר הוא היה בן 42. הוא שיחק עד לשנת 1990.

סטיוארט היה חבר בנבחרת גביע דייוויס של ארצות הברית וזכה איתה בגביע.

לאחר פרישה סטיוארט לא שיחק בתחרויות לסניורים, אך השתתף בתחרויות בגולף.

## קישורים חיצוניים
* 

קטגוריה:אמריקאים ילידי טקסס
קטגוריה:טניסאים אמריקאים
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:מאמני טניס
קטגוריה:טקסס: ספורטאים
קטגוריה:אמריקאים שנולדו ב-1946
מוריס דייוויס

**מוריס ג'וזף דייוויס** (באנגלית: **Morris Joseph Davis**; 1898 – 1981) היה אתלט יהודי-אמריקאי חירש-אילם, פעמיים אלוף ארצות הברית (1935 ו-1936) בהליכה תחרותית ל-15 ק"מ.

## ביוגרפיה
דייוויס, נולד וגדל בווייטצ'אפל לונדון, שכונה יהודית ענייה. שמו ביידיש היה **מוישה יוסל**, אבל הוא העדיף את שמו האנגלי. הוא נולד חרש-אילם, אולם הוריו ושלושת אחיו שמעו. אביו, סולומון דייוויס, היה מוכר דגים ואמו, בלה אסתר מוסקוביץ, הייתה בתו של רב. שניהם נולדו בפולין והיגרו לאנגליה במאה התשע-עשרה. סולומון עזב את המשפחה ונסע לניו יורק בתחילת 1910 והזוג מעולם לא התאחד מחדש, למרות שהם מעולם לא התגרשו. 

הוא גדל בבית עני ולמד בבית ספר לחירשים יהודים בלונדון כתלמיד צדקה ועזר לפרנס את משפחתו תחילה כשוליה של נגר ואחר כך כשוליית חייט. משפחתו גרה בחדר יחיד מעל חנות הדגים. לאחר שאביו עזב, אמו הרוויחה כסף על ידי מכירת בדים מדלת לדלת. באותה העת המשפחה הייתה כל כך ענייה שהם אכלו רק ארוחה אחת טובה בשבת. הוא התקבל למועדון היוקרתי , שבו היה חבר לקבוצה של הרולד אברהמס האלוף האולימפי (פריז 1924) בריצת 100 מטר.

ב-1924 היגר לניו יורק בעקבות אביו. הוא התאמן במרכז התרבות היהודי "92nd Street Y"  בניו יורק.

### 1930
באליפות המטרופולין של ניו יורק שנערכה ב-5 במאי 1930 הוא זכה במדליית זהב בהליכה תחרותית ל-50,000 מטר בתוצאה של 5:26:12.4 שעות.

באליפות ארצות הברית שנערכה ב-18 במאי אותה שנה הוא סיים במקום שישי בתחרות הליכה ל-50 ק"מ בתוצאה של 5:19:21 שעות

### 1935
באליפות ארצות הברית שנערכה לינקולן שבנברסקה ב-4 ביולי 1935 הוא זכה במדליית זהב בהליכה תחרותית ל-15 ק"מ

### 1936
באליפות ארצות הברית שנערכה ב-26 בינואר 1936 הוא זכה במדליית זהב בהליכה תחרותית ל-15 ק"מ בתוצאה של 1:15:44.8 שעות

### 1947
באליפות ארצות הברית שנערכה בניו יורק ב-12 באוקטובר 1947 הוא זכה במדליית ארד בהליכה תחרותית ל-20 ק"מ

### 1948
באליפות ארצות הברית שנערכה בפילדלפיה ב-5 ביולי 1948 הוא זכה במדליית ארד בהליכה תחרותית ל-20 ק"מ בתוצאה של 2:12:48 שעות, אחרי מוריס פליישר (2:10:07 שעות) וויליאם מיהלו (2:12:28 שעות)

## חיים אישיים
בשנת 1938 התחתן דייוויס עם אווה ויינטרוב (1911–1972), אישה יהודייה בריטית מליברפול חרשת ולזוג נולדו שני בנים. בנו לנארד , מומחה ללימודי מוגבלות פרופ' לאנגלית באוניברסיטת אילינוי בשיקגו.

## קישורים חיצוניים

* Lennard J. Davis, Before Crossing the Divide
* By Bob Wechsler, **Day by Day in Jewish Sports History** 
* Morris Joseph Davis, *USA Deaf Sports Federations* 
* Morris Joseph DAVIS, *International Committee of Sports for the Deaf* 
* By Ed Corrigan, Girl, 9, First to Finish Coney Island Walk, The New York Times, November 27, 1978, Section C, Page 3

## הערות שוליים

קטגוריה:אתלטים יהודים אמריקאים
קטגוריה:הלכים
קטגוריה:כבדי שמיעה אמריקאים
קטגוריה:ספורטאים לקויי שמיעה
חתונה יהודית במרוקו

**חתונה יהודית במרוקו** הוא ציור שמן על בד של הצייר הצרפתי אז'ן דלקרואה משנת 1839. הציור מוצג במוזיאון הלובר.

## הקשר היסטורי
בתחילת שנת 1832, דלקרואה, אשר כמעט שלא יצא למסעות עד אז, הצטרף למשלחתו של הרוזן דה מורנה, שנשלחה על ידי צרפת למרוקו אל מולאי עבד א-רחמן, במטרה לוודא את כוונותיה של המדינה שהושפעה מהתערבותה של צרפת באלג'יריה. המסע למרוקו, שנקטע לזמן קצר על ידי שהות ב"אוריינט אחר" – אנדלוסיה, הסתיים ביוני 1832 ונמנה עם האירועים הבולטים ביותר בחייו של הצייר. דלקרואה גילה במרוקו פעילות אדירה כמאייר, ואסף בקדחתנות אוצר של דימויים ותחושות אשר הזינו את אמנותו במשך כל חייו.

## ניתוח הדימויים
ב-21 בפברואר 1832, דלקרואה זכה להיות נוכח בחתונה יהודית בטנג'יר. באופן המאפיין את גישתו לאורך כל שהותו, האמן שרטט במהירות את הנראה לעיניו, התבונן (במיוחד בפרישותה של הכלה, שאכן נעדרת מן הציור), ותיעד בקפידה את פרטי החגיגה וההכנות לה. שנים מאוחר יותר, הוא יציב את הסצנה בחצר הפנימית של בית טנג'ירי (האם אותו בית שבו התקיימה החתונה?), שאת תכנונו תיעד בדיוק רב, ואף רשם בציור צבעי מים מרהיב (שנמצא בלובר) את הגוונים של כל פרט ופרט.
לכן, הציור הנוכחי מבוסס במידה רבה על תהליך של שחזור, שניזון מזיכרונותיו של הצייר ומגובה בסדרה של רישומים שביצע במהלך שהותו ושאותם שילב כמו בקולאז'. עם זאת, דלקרואה משחזר את החגיגה היהודית-מוריסקית באופן מרשים, ומעניק לה ממד של גדולה על-זמנית, החורג בהרבה מאקזוטיקה שטחית ומלאכותית – דבר שאולי אכזב את הרוזן מֵזון, אשר הזמין ממנו את הציור אך לבסוף סירב לקבלו.
דלקרואה לא נכנע לפתרונות קלים, ובמיוחד לא בתחום הצבע: אין כאן שום "נצנוץ אוריינטלי" בסצנה חצי-אפלה זו, שבה קיר לבן מרהיב סופג את עיקר האור. האמן מרכיב את ציורו באופן מושלם, תוך יצירת ניגוד בין מגוון התנוחות והתלבושות לבין הסדר האדריכלי הנוקשה של המרחב, המחולק בקווים אלכסוניים, אופקיים ואנכיים ירקרקים.

## פרשנות היצירה
דלקרואה, איש רוח חופשי, שהונע מסקרנות שהתגלתה גם ביחס ליהודי מרוקו – אליהם פתח בפניו את הדלתות מתורגמן המשלחת הצרפתית, אברהם בן שימול – תיאר באריכות את החתונה היהודית בינואר 1842 בכתב העת "Le Magasin pittoresque". אף שלא תמיד הצליח להשתחרר מהדעות הקדומות של זמנו (המוזיקה ששמע במהלך החתונה נתפסה בעיניו כקקופוניה מייסרת, והוא ציין כי ה"עוויתות" של הרקדניות היו נחשבות "אצלנו […] לחסרות טעם לחלוטין"), הוא נותר רגיש לעוצמת הרגשות ולפאר העשיר בצבעים ובצורות שליוו את הטקסים הגדולים בקרב מארחיו – בניגוד לקרירות המאופקת של האירופאים.  
יותר מכל, החוויה של חתונת טנג'יר והעבודה שנדרשה כדי לתרגמה לציור סייעו לדלקרואה לפתח גישה צבעונית טהורה לציור, אשר יסודותיה הונחו על ידי אמני הרנסאנס הוונציאנים והפלמיים של המאות ה-16 וה-17. בתערוכת הסלון של 1841, הציור התקבל בביקורות חיוביות למדי, אך עורר גם בלבול בשל סגנון המכחול, שנראה כמתפרץ "כמו במקרה" (כך כתב דלקרואה).
אך לא היה כל מקריות בנגיעות הצבע הטהור שהונחו בצללים – עדות לתובנה שהתגבשה אצל דלקרואה בעקבות שהותו במרוקו: ההבנה שהאור והצבע קשורים זה בזה לבלי הפרד, ומתמזגים במשחק אינסופי של השתקפויות.

## לקריאה נוספת

## קישורים חיצוניים

קטגוריה:ציורי שמן
קטגוריה:ציורים בעלי מוטיב יהודי
קטגוריה:ציורים מהמאה ה-19
קטגוריה:כלי נגינה באמנות
קטגוריה:מוזיאון הלובר: ציורים
חג יהודי בתטואן

**חג יהודי בתטואן** (בצרפתית: **Une fête juive à Tétouan**) הוא ציור מאת הצייר הצרפתי אלפרד דהודנק, המתאר חגיגה של הקהילה היהודית בעיר תטואן שבמרוקו. הציור נוצר בשנת 1865 ומתעד את חיי היהודים בצפון אפריקה במהלך המאה ה-19.

## תיאור היצירה
הציור מציג קבוצה של יהודים בחגיגת חג דתי, כנראה פורים או מימונה, כפי שניתן להסיק מהאווירה החגיגית ומהלבוש המסורתי של המשתתפים. הדמויות עוטות בגדים צבעוניים, חלקם בתלבושות יהודיות מסורתיות, ומשתתפות בריקודים ובמוזיקה. היצירה מדגישה את אופייה הרב-תרבותי של תטואן, שבה התקיימה קהילת יהודי תטואן המפוארת תחת שלטון מרוקו.

## הרקע ההיסטורי
תטואן הייתה מרכז יהודי חשוב בתקופה זו, ובעיר התקיימה קהילה יהודית מגובשת עם מסורות ייחודיות. הציור משקף את חיי היהודים תחת שלטון הסולטאן המרוקאי, המתיר להם חופש דתי תוך כדי קיומם של הגבלות מסוימות. 

## טכניקה וסגנון
דהודנק ידוע בסגנונו הריאליסטי, והוא מרבה לצייר סצנות אוריינטליסטיות. הציור מאופיין בפרטים מדויקים ובתיאור נאמן של חיי היום-יום. השימוש בצבעים חמים ותיאור מפורט של הביגוד והמבעים מעניקים תחושת חיות לסצנה.

## חשיבות היצירה
היצירה מהווה תיעוד חשוב של חיי הקהילה היהודית במרוקו במאה ה-19. היצירה משתלבת בתנועה האוריינטליסטית שהייתה פופולרית באירופה, אשר ביקשה להציג את תרבויות המזרח בצורה אקזוטית ולעיתים רומנטית. היצירה מהווה מקור היסטורי חשוב להבנת חיי היהודים בצפון אפריקה בתקופה הקולוניאלית.

## לקריאה נוספת

קטגוריה:ציורי שמן
קטגוריה:ציורים בעלי מוטיב יהודי
קטגוריה:ציורים מהמאה ה-19
קטגוריה:כלי נגינה באמנות
גבריאלה פטרובה

**גבריאלה פטרובה** (בבולגרית: **Габриела Петрова**; נולדה ב-29 ביוני 1992) היא אתלטית בולגרייה, סגנית אלופת אירופה באולם (פראג 2015) בקפיצה משולשת. 

## ביוגרפיה
פטרובה נולדה בחאסקובו שבבולגריה, אירופה.

### 2013
#### אלופת אירופה עד גיל 23
באליפות אירופה עד גיל 23 שנערכה בטמפרה שבפינלנד ביולי זכתה במדליית זהב בקפיצה משולשת בשיא אישי חדש של 13.91 מטר.

### 2014
באליפות אירופה שנערכה בציריך שבשווייץ באוגוסט סיימה במקום חמישי בקפיצה משולשת בשיא אישי חדש של 14.13 מטר.

### 2015
#### סגנית אלופת אירופה באולם
באליפות אירופה באולם שנערכה בפראג שבצ'כיה במרץ זכתה במדליית כסף בקפיצה משולשת בתוצאה של 14.52 מטר, אחרי יקטרינה קונבה מרוסיה (14.69 מטר) ולפני חנה קנייזבה-מיננקו מישראל (14.49 מטר).

#### מקום רביעי באליפות עולם
באליפות העולם שנערכה בבייג'ינג שברפובליקה העממית של סין באוגוסט סיימה במקום רביעי בקפיצה משולשת בשיא אישי חדש של 14.66 מטר.

### 2016
באליפות אירופה שנערכה באמסטרדם שבהולנד סיימה במקום 20 בקפיצה משולשת בתוצאה של 13.46 מטר.

באולימפיאדת ריו דה ז'ניירו שנערכה באוגוסט סיימה במקום 22 בקפיצה משולשת בתוצאה של 13.92 מטר.

### 2017
באליפות העולם שנערכה בלונדון שבממלכה המאוחדת באוגוסט סיימה במקום 17 בקפיצה משולשת בתוצאה של 13.90 מטר.

### 2018
באליפות העולם באולם שנערכה בברמינגהאם שבממלכה המאוחדת במרץ סיימה במקום 11 בקפיצה משולשת בתוצאה של 13.91 מטר.

באליפות אירופה שנערכה בברלין שבגרמניה באוגוסט סיימה במקום שישי בקפיצה משולשת בתוצאה של 14.26 מטר.

### 2019
באליפות העולם שנערכה בדוחה שבקטר באוקטובר סיימה במקום 16 בקפיצה משולשת בתוצאה של 13.98 מטר.

### 2021
באולימפיאדת טוקיו שנערכה ביולי-אוגוסט סיימה במקום 22 בקפיצה משולשת בתוצאה של 13.79 מטר.

### 2024
באליפות אירופה שנערכה ברומא שבאיטליה ביוני סיימה במקום שישי בקפיצה משולשת בתוצאה של 14.16 מטר..

#### אלופה אולימפית
באולימפיאדת פריז שנערכה באוגוסט סיימה במקום 21 בקפיצה משולשת בתוצאה של 13.77 מטר.

## שיאים אישיים
### אצטדיון
* קפיצה משולשת: 14.66 מטר (2015)

### אולם
* קפיצה משולשת: 14.55 מטר (2015)

## קישורים חיצוניים

קטגוריה:אתלטיות בולגריות
קטגוריה:קופצות משולשת
קטגוריה:אתלטיות באולימפיאדת ריו דה ז'ניירו (2016)
קטגוריה:קופצות משולשת באולימפיאדת טוקיו (2020)
קטגוריה:קופצות משולשת באולימפיאדת פריז (2024)
קטגוריה:בולגריות שנולדו ב-1992
קטגוריה:בולגרים שנולדו ב-1992
חזון יחזקאל (רפאל)

**חזון יחזקאל** (באיטלקית: **Visione di Ezechiele**) הוא ציור שמן על לוח עץ המיוחס לרפאל, אשר נוצר בין השנים 1517–1518. היצירה מבוססת על תיאור מתוך ספר יחזקאל, ומתארת חזון אלוהי בו מופיע האל מוקף במלאכים ובסמלי ארבעת המבשרים. הציור נחשב לאחד מהיצירות המורכבות והמונומנטליות של רפאל, למרות גודלו הקטן.

## תיאור אמנותי
במרכז היצירה מופיע האל האב, ידיו מורמות לברכה, והוא מוחזק על ידי שני מלאכים. סביבו מופיעים הנשר, השור והאריה - סמליהם של המבשרים יוחנן לוקאס ומרקוס. לעומתם, מתי מתואר כמלאך הלבוש בגלימה כחלחלה-סגולה. רקע השמיים מצויר בגוונים אדמדמים, בהם נראים ראשי מלאכים היוצרים תחושת תנועה ודינמיות. מתחת לעננים מתואר נוף רחב ידיים של יבשה וים, הנמתח אל האופק בין הבזקי אור וצללים דרמטיים. בפינה השמאלית ניתן להבחין בשתי דמויות ליד סוס, אשר אחת מהן מזוהה לרוב כיחזקאל הנביא, עליו נופל קרן אור.

## ייחוס והיסטוריה
הציור מתואר בכתביו של ג'ורג'ו וזארי, אשר מזהה אותו כיצירה של רפאל. עם זאת, לאורך השנים היו חוקרים שהטילו ספק בייחוסו, בשל הסגנון והביצוע, וייחסו אותו לאמנים ג'וליו רומנו או ג'ובאן פרנצ'סקו פני, שהיו מתלמידיו הבולטים של רפאל. אף על פי כן, האיכות הציורית הגבוהה של היצירה, לצד הקומפוזיציה המרשימה והמעבר העדין בין הצבעים, נחשבים למאפיינים ייחודיים לרפאל. יכולתו של האמן לצמצם קומפוזיציה כה רחבה ומורכבת לפורמט קטן מעידה על כישרונו יוצא הדופן.

## השפעה ושימושים נוספים
נושא הציור שימש גם לעיצוב שטיח קיר מפואר, אשר נוצר מצמר, משי וחוטי זהב עבור האפיפיור לאו העשירי. שטיח זה שימש כסופרצ'יילו -חופת מיטת הפאר בה היה האפיפיור מתלבש לקראת טקסים רשמיים.

## מיקום היצירה
היצירה מוצגת כיום בגלריה אופיצי בפירנצה, איטליה, ומהווה אחת מהיצירות החשובות בתקופת פעילותו המאוחרת של רפאל ברומא.

## קישורים חיצוניים

## הערות שוליים

קטגוריה:עירום באמנות
קטגוריה:מלאכים באמנות
קטגוריה:אריות באמנות
קטגוריה:ציורי התנ"ך
קטגוריה:רפאל: ציורים
קטגוריה:סוסים באמנות
ראדק יושקה

**ראדק יושקה** (בצ'כית: **Radek Juška**; נולד ב-8 במרץ 1993) הוא אתלט צ'כי, סגן אלוף אירופה באולם (פראג 2015 ואלוף האוניברסיאדה (טאיפיי 2017) בקפיצה לרוחק.

## ביוגרפיה
### 2015
#### סגן אלוף אירופה באולם
באליפות אירופה באולם שנערכה בפראג שבצ'כיה במרץ זכה במדליית כסף בקפיצה לרוחק בשיא אישי חדש של 8.10 מטר, אחרי מישל טורנאוס (8.30 מטר) ולפני אנדראס אוטרלינג (8.06 מטר), שניהם משוודיה.

#### סגן אלוף אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכה במדליית כסף בקפיצה לרוחק בתוצאה של 8.00 מטר.

באליפות העולם שנערכה בבייג'ינג שברפובליקה העממית של סין באוגוסט סיים במקום 11 בקפיצה לרוחק בתוצאה של 7.57 מטר.

### 2016
באליפות העולם באולם שנערכה בפורטלנד שבאורגון, ארצות הברית, במרץ, סיים במקום עשירי בקפיצה לרוחק בתוצאה של 7.88 מטר.

באליפות אירופה שנערכה באמסטרדם שבהולנד ביולי סיים במקום רביעי בקפיצה לרוחק בתוצאה של 7.93 מטר.

באולימפיאדת ריו דה ז'ניירו שנערכה באוגוסט סיים במקום 13 בקפיצה לרוחק בתוצאה של 7.84 מטר.

### 2017
באליפות העולם שנערכה בלונדון שבממלכה המאוחדת באוגוסט סיים במקום עשירי בקפיצה לרוחק בתוצאה של 8.02 מטר.

#### אלוף האוניברסיאדה
באוניברסיאדת טאיפיי שנערכה בהמשך החודש זכה במדליית זהב בקפיצה לרוחק בתוצאה של 8.02 מטר. בשלב המוקדמות קבע שיא צ'כיה חדש של 8.31 מטר.

### 2018
באליפות העולם באולם שנערכה בברמינגהאם שבממלכה המאוחדת במרץ סיים במקום שביעי בקפיצה לרוחק בתוצאה של 7.99 מטר.

באליפות אירופה שנערכה בברלין שבגרמניה באוגוסט סיים במקום 12 בקפיצה לרוחק בתוצאה של 7.73 מטר.

### 2019
באליפות אירופה באולם שנערכה בגלאזגו שבממלכה המאוחדת במרץ סיים במקום שביעי בקפיצה לרוחק בתוצאה של 7.79 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום 14 בקפיצה לרוחק בתוצאה של 7.87 מטר.

באליפות אירופה שנערכה במינכן שבגרמניה באוגוסט סיים במקום תשיעי בקפיצה לרוחק בתוצאה של 7.66 מטר.

### 2023
באליפות אירופה באולם שנערכה באיסטנבול שבטורקיה במרץ סיים במקום חמישי בקפיצה לרוחק בתוצאה של 7.94 מטר.

באליפות העולם שנערכה בבודפשט שבהונגריה באוגוסט סיים במקום שביעי בקפיצה לרוחק בתוצאה של 7.98 מטר.

### 2024
באליפות העולם באולם שנערכה בגלאזגו במרץ סיים במקום 14 בקפיצה לרוחק בתוצאה של 7.68 מטר.

באליפות אירופה שנערכה ברומא שבאיטליה ביוני סיים במקום 23 בקפיצה לרוחק בתוצאה של 7.72 מטר.

באולימפיאדת פריז שנערכה באוגוסט סיים במקום עשירי בקפיצה לרוחק בתוצאה של 7.83 מטר.

## שיאים אישיים
### אצטדיון
* קפיצה לרוחק: 8.31 מטר (2017), **שיא צ'כיה**

### אולם
* קפיצה לרוחק: 8.10 מטר (2015)

## קישורים חיצוניים

קטגוריה:קופצים לרוחק
קטגוריה:אתלטים צ'כים
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת פריז (2024)
קטגוריה:אלופי האוניברסיאדה באתלטיקה
קטגוריה:צ'כים שנולדו ב-1993
כריסטיאן שטוקר

**כריסטיאן שטוקר** (בגרמנית: **Christian Stocker**; נולד ב-20 במרץ 1960) הוא פוליטיקאי ומשפטן אוסטרי ממפלגת העם האוסטרית (ÖVP), אשר מכהן כקנצלר אוסטריה.

## ביוגרפיה
שטוקר נולד בווינר נוישטאדט, בן לפוליטיקאי פרנץ שטוקר . הוא למד משפטים באוניברסיטת וינה עד לקבלת תואר דוקטור ב-1988 ולאחר מכן עבד כעורך דין.

### קריירה פוליטית
שטוקר מכהן כחבר המועצה הלאומית של אוסטריה החל מ-12 ביוני 2019, ובין ספטמבר 2022 לינואר 2025 שימש כמזכ"ל מפלגת העם האוסטרית. ב-5 בינואר 2025 נבחר כיושב הראש הזמני של המפלגה, לאחר התפטרותו של קארל נהאמר.

### קנצלר אוסטריה
ב-27 בפברואר 2025 הכריזו מפלגת העם האוסטרית, המפלגה הסוציאל-דמוקרטית האוסטרית ו-NEOS – אוסטריה החדשה והפורום הליברלי על הסכם להקמת ממשלת קואליציה חדשה בהנהגתו של שטוקר כקנצלר אוסטריה.

לראשונה מאז מלחמת העולם השנייה שלטה באוסטריה ממשלה בת שלוש מפלגות שקמה לאחר חמישה חודשי קיפאון פוליטי. הממשלה הושבעה ב-3 במרץ 2025. ההסכם הקואליציוני, כלל הצבת תנאים מחמירים יותר למבקשי מקלט, תיקון חוקי השכירות ויישום קיצוצים מתוכננים בקצבאות. שטוקר הביע את מחויבותו לאיחוד האירופי וביקר את רוסיה, אשר מלחמתה מול אוקראינה הייתה נושא מרכזי בפוליטיקה האירופית והעולמית.

## קישורים חיצוניים

## הערות שוליים

קטגוריה:בעלי תואר דוקטור מאוניברסיטת וינה
קטגוריה:עורכי דין אוסטרים
קטגוריה:קנצלרי אוסטריה
קטגוריה:אוסטרים שנולדו ב-1960
לוט ובני משפחתו נמלטים מסדום

**לוט ובני משפחתו נמלטים מסדום** הוא ציור שמן מעשה ידי פטר פאול רובנס. היצירה מוצגת במוזיאון מרטין פון וגנר בוירצבורג.

## תיאור היצירה
היצירה מתארת את רגע בריחתו של לוט עם בני משפחתו מסדום, בעקבות הוראתם של שני מלאכים, בהתאם לכתוב בספר בראשית (יט, טו–טז). לוט ממוקם במרכז הסצנה, כמי שמתעכב לצאת מהעיר, בעוד שני המלאכים מזרזים אותו.
המלאך הימני, הלבוש בבגד משי אדום, דוחף את לוט קדימה באמצעות ברכו המורמת. מאחוריו מתבלטת כנפו הארגמנית, הדומה ללהבה בוערת, ייתכן כרמז לשריפת סדום. המלאך השמאלי, האוחז בלוט ביד אחת ומורה לו את כיוון היציאה בידו השנייה, לבוש אף הוא בגדים בגוונים אדמדמים. כיוון הלהבות שעל בגדי המלאכים מנוגד – אצל האחד הן פונות מעלה, ואצל השני הן נוטות מטה – מה שמייצר דינמיקה ביניהם.

## דמויות ופרשנות
לוט מתואר כאדם מבוגר, בעל שיער וזקן לבנים. הבעתו משקפת סערת רגשות, והוא נשען על עמוד מרכזי בביתו, אשר דומה במבנהו לאדריכלות של פטר פאול רובנס. תנוחת גופו מבטאת מתח פנימי – רגליו פונות אל היציאה, אך ראשו מופנה לאחור, כביטוי להתלבטותו לעזוב את ביתו ורכושו. לצדו ניצבת אשתו, המוחה דמעה. בשונה ממנו, מבטה מופנה קדימה. שתי הבנות הרווקות, הלבושות בשמלות אטלס צבעוניות, נושאות את מיטלטלי המשפחה. הבעת פניהן משדרת דאגה ומצוקה.
הקומפוזיציה של היצירה מאופיינת במבנה סימטרי, השואב השראה מהאמנות הקלאסית של תקופת הרנסאנס. עמוד מרכזי מחלק את החלל לשני אזורים: בצד הימני מתרכזות רוב הדמויות, ואילו בצד השמאלי מופיעים אשת לוט ואחד המלאכים באופן מרווח יותר.

## משמעות היצירה
הציור מבטא את המתח שבין הצורך להימלט לבין הקושי להיפרד מן העבר. הצבעוניות העזה והקומפוזיציה הדינמית מעצימות את הדרמה שבסצנה. המלאכים מייצגים כוח אלוהי המניע את לוט לעזוב את העיר הנחרבת, בעוד הוא עצמו מסמל את הדילמה האנושית הכרוכה בוויתור על המוכר והידוע.

## לקריאה נוספת
* לילך שטרן, **השתקפות ספר בראשית בראי אמנות הציור**, ספרי ניב, 2024, עמ' 75–76

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-17
קטגוריה:לוט בציורים
המכון התאולוגי השוודי

**המכון התאולוגי השוודי** (STI) הוא מוסד לימוד בירושלים הנתמך על ידי כנסיית שוודיה. המכון מאפשר לסטודנטים נוצריים לתאולוגיה להעמיק את הבנתם ביהדות, וכן בנצרות ובאסלאם.

## מטרה
המכון מעניק לסטודנטים לתאולוגיה הזדמנות ללמוד בעיר השמורה מקום מרכזי בשלוש הדתות המונותאיסטיות הגדולות. המכון מהווה מרחב למפגש בין נוצרים, יהודים ומוסלמים, והוא פועל לצמצום דעות קדומות כלפי יהודים. בשנים האחרונות שם המכון דגש רב יותר על מחקר בתחומים כמו ציונות נוצרית.

## הארגון
המכון ממומן ברובו על ידי כנסיית שוודיה, אך כשליש מהכנסותיו מקורן בשכר לימוד. במכון מועסקים אחד-עשר עובדים, מהם ארבעה שוודים והשאר מקומיים. המוסד מקיים קשר הדוק עם אוניברסיטת לונד, ופרופ' יספר סווארטוויק, המלמד במכון, משתייך לאוניברסיטה זו. קבוצות סטודנטים מאוניברסיטת לונד מגיעות למכון ללימודים קצרים ואינטנסיביים בארץ הקודש.

המכון שומר על קשרים עם מוסדות שוודיים נוספים, בהם קרן סיגטונה, המכון השוודי באלכסנדריה והמכון השוודי למחקר באיסטנבול. בנוסף, יש לו שיתופי פעולה בירושלים עם האוניברסיטה העברית, המכון האקומני בטנטור, המרכז הירושלמי ליחסי יהודים-נוצרים וארגונים נוספים.

## פעילויות
המכון מציע קורסים במסגרתם יכולים הסטודנטים לערוך מחקר וללמוד ברמות מוסמך ודוקטורט. כמו כן, מוצעים קורסים קצרים המוכרים כחלק מתארים אקדמיים לסטודנטים משוודיה וממדינות נוספות. הלימודים מתקיימים באנגלית ובשוודית.

בנוסף, המכון מספק מקום מגורים ולימוד לסטודנטים ולחוקרים השוהים בירושלים. בקפלה של המכון, הקרויה על שם הקדושה בריגיטה, מתקיימים טקסים דתיים בשפה השוודית עבור הקהילה המקומית, והיא משמשת כמרכז תפילה לותרני.

## הקמפוס
ממוזער|250x250 פיקסלים| בית תבור
הקמפוס של המכון שוכן בבית תבור, ברחוב הנביאים שבשכונת מוסררה, בסמוך לעיר העתיקה. הבית נבנה על ידי האדריכל והמיסיונר הגרמני קונרד שיק. המבנה, המוקף חצר מוקפת חומה, הושלם בשנת 1889 ושימש כביתו של שיק עד לפטירתו בשנת 1901. סגנונו משלב יסודות מערביים ומזרחיים, מודרניים ומסורתיים.

במבנה ישנם כיתות לימוד, ספרייה ללימוד ומחקר, קפלה ומשרדים. כמו כן, במקום מצויים מטבח, חדר אוכל, אולם מפגשים וכמה חדרי אירוח ללינה.

קטגוריה:רחוב הנביאים
קטגוריה:ירושלים: מוסדות חינוך
קטגוריה:לותרניזם
קטגוריה:שוודיה: דת
הר מלכישוע

**הר מלכישוע** הוא הפסגה הגבוהה ביותר ברכס הרי הגלבוע, ומתנשא לגובה של 536 מטרים מעל פני הים. ההר נמצא בשטחה של מדינת ישראל, ובקרבתו עוברת גדר ההפרדה המפרידה בין ישראל לרשות הפלסטינית. ההר נקרא על שם בנו השלישי של המלך שאול, מלכישוע, שנפל עימו במלחמה בגלבוע.

## גאוגרפיה

רכס הרי הגלבוע משתרע לאורך כ-18 קילומטרים מצפון-מערב לדרום-מזרח, ומשמש כקו גבול בין הרי השומרון ממזרח לבין עמק יזרעאל, עמק חרוד ועמק בית שאן במערב. הר מלכישוע, הנמצא בדרום הרכס, הוא הנקודה הגבוהה ביותר בו. מדרונותיו המזרחיים יורדים בתלילות לעבר עמק בית שאן, ודרכם עובר ואדי עמוק של נחל מלכישוע. מדרום להר שוכן הר אבנר (499 מטרים מעל פני הים), שממנו זורם מזרחה נחל אבנר. במערב ההר יורדים המדרונות לעבר ואדי נחל בזק, ובצפון-מערב מתנשא הר אבינדב (440 מטרים מעל פני הים). השטח מדרום, מערב וצפון-מערב מאופיין בטופוגרפיה תלולה, בעוד שהמדרון הצפוני משתפל בצורה מתונה יותר. בראש ההר נמצאת הכפר הטיפולי מלכישוע, המשמש כמוסד שיקומי לנפגעי התמכרויות. גדר הביטחון, המפרידה בין ישראל לרשות הפלסטינית, עוברת כקילומטר אחד מערבית לפסגה.

## תיירות ונקודות עניין

בצד הישראלי של רכס הגלבוע עוברת דרך נוף גלבוע בכביש 667, המציעה תצפיות פנורמיות ומושכת מטיילים רבים. באזור קיימים מספר מסלולי הליכה מסומנים. בשל קרבתו של ההר לגבול עם שטחי הרשות הפלסטינית, מומלץ למטיילים להישמע להנחיות כוחות הביטחון.

## קישורים חיצוניים

## הערות שוליים

קטגוריה:הגלבוע
מנזר סלבטיו

**מנזר סלבטיו** (בלטינית: **Kloster Salvatio** או **Saluatio**) היה מנזר ציסטרציאני שפעל במהלך התקופה הצלבנית בארץ ישראל. המנזר שכן ככל הנראה בחרב'ת תנור, כ-15 ק"מ מערבית לירושלים, בסמוך למושב מטע, שם נמצאו שרידים מתאימים.
## היסטוריה
המנזר נוסד בשנת 1161 כשלוחה של מנזר מורימונד, דרך מנזר בלאמנד. לאחר שנת 1174, המנזר אינו מוזכר עוד במקורות היסטוריים.

## מבנים ותכנון אדריכלי
הריסות הכנסייה, שזוהו על ידי ההיסטוריון לאמנות דניס פרינגל ככנסיית המנזר סלבטיו, ממוקמות בצדו המזרחי של מתחם חורבות רחב יותר. גודלה של הכנסייה הוא כ-22 מטרים לאורך וכ-13.5 מטרים לרוחב, והיא המבנה השמור ביותר באתר.
על פי ההערכות, בקיר המזרחי הפנימי של הכנסייה הייתה אפסיס חצי-עגולה, אשר חלונה נשמר בקיר החיצוני, הסגור באופן ישר. הקיר הצפוני של הכנסייה נותר עומד בגובה משמעותי, ובתוך המבנה נמצאו קונסולות ושרידי קמרונות, המעידים כי הייתה תקרה מקומרת.

## לקריאה נוספת

## קישורים חיצוניים

## הערות שוליים

קטגוריה:ארץ ישראל: כנסיות ומנזרים
קטגוריה:יהודה: אתרים ארכאולוגיים
קריסטיאן פולי

**קריסטיאן הנרי מיקאל פולי** (בפינית: **Kristian Henri Mikael Pulli**; נולד ב-2 בספטמבר 1994) הוא אתלט פיני, זוכה מדליית ארד באליפות אירופה באולם (טורון 2021) בקפיצה לרוחק.

## ביוגרפיה
### 2013
באליפות אירופה עד גיל 20 שנערכה בריאטי שבאיטליה זכה במדליית כסף בקפיצה משולשת בשיא אישי חדש של 15.88 מטר.

### 2018
באליפות אירופה שנערכה בברלין שבגרמניה באוגוסט סיים במקום 16 בקפיצה לרוחק בתוצאה של 7.68 מטר.

### 2021
#### מדליית ארד באליפות אירופה באולם
באליפות אירופה באולם שנערכה בטורון שבפולין במרץ זכה במדליית ארד בקפיצה לרוחק בשיא פינלנד חדש של 8.24 מטר, אחרי מילטיאדיס טנטוגלו מיוון (8.35 מטר) וטוביאס מונטלר משוודיה (8.31 מטר).

באולימפיאדת טוקיו שנערכה ביולי-אוגוסט סיים במקום תשיעי בקפיצה לרוחק בתוצאה של 7.92 מטר.

### 2022
באליפות העולם באולם שנערכה בבלגרד שבסרביה במרץ זכה סיים במקום 11 בקפיצה לרוחק בתוצאה של 7.76 מטר.

באליפות העולם שנערכה ביוג'ין שבאורגון, ארצות הברית, ביולי, סיים במקום 26 בקפיצה לרוחק בתוצאה של 7.56 מטר.

באליפות אירופה שנערכה במינכן שבגרמניה באוגוסט סיים במקום 14 בקפיצה לרוחק בתוצאה של 7.70 מטר.

### 2023
באליפות אירופה באולם שנערכה באיסטנבול שבטורקיה במרץ סיים במקום תשיעי בקפיצה לרוחק בתוצאה של 7.66 מטר.

### 2024
באליפות אירופה שנערכה ברומא שבאיטליה ביוני סיים במקום 15 בקפיצה לרוחק בתוצאה של 7.90 מטר.

## שיאים אישיים
### אצטדיון
* קפיצה לרוחק: 8.27 מטר (2020), **שיא פינלנד**

### אולם
* קפיצה לרוחק: 8.24 מטר (2021), **שיא פינלנד**

## קישורים חיצוניים

קטגוריה:קופצים לרוחק
קטגוריה:אתלטים פינים
קופצים לרוחק באולימפיאדת טוקיו
קטגוריה:פינים שנולדו ב-1994
Disney Infinity

**Disney Infinity** (בתרגום חופשי לעברית: "דיסני אינסוף") הוא משחק פעולה-הרפתקאות משנת 2013 שהוצא לאור על ידי . הוא שוחרר באופן רשמי ב-15 בינואר 2013.

המשחק משתמש בפסלונים שסונכרנו עם המשחק, ובכך פותחים דמויות מסרטי חברת וולט דיסני ופיקסאר המקיימות אינטראקציה ויוצאות להרפתקאות במשחק. המשחק שוחרר ל-Xbox 360, פלייסטיישן 3 ו-Wii U באוגוסט 2013. גרסת המשחק למחשבים שוחררה ב-14 בנובמבר 2013. תקציב המשחק הוערך בכמעט 100 מיליון דולר. משחק ההמשך, , שוחרר ב-23 בספטמבר 2014. המהדורה השלישית, , שוחררה ב-30 באוגוסט 2015 ונתמכה גם ב-Apple TV. משחק זה שוחרר מאוחר יותר גם ל-Microsoft Windows.

## קישורים חיצוניים

* 

## הערות שוליים

קטגוריה:לגו
קטגוריה:משחקי נינטנדו 3DS
קטגוריה:משחקי פלייסטיישן 3
קטגוריה:משחקי iOS
קטגוריה:משחקי Wii
קטגוריה:משחקי Wii U
קטגוריה:משחקי Windows
קטגוריה:משחקי Xbox 360
קטגוריה:משחקי Xbox One
קטגוריה:משחקי וידאו משנת 2013
קטגוריה:משחקי קרוס-אובר
קטגוריה:משחקי הרפתקה ממוחשבים
קטגוריה:משחקי עולם פתוח ממוחשבים
קטגוריה:משחקי פעולה-הרפתקאות
קטגוריה:משחקי וידאו שפותחו בארצות הברית
מנזר סנט אונופריוס

**מנזר אונופריוס הקדוש** (ביוונית**: Ιερά Μονή του Οσίου Ονουφρίου**) הוא מנזר נשים אורתודוקסי, הממוקם בחקל דמא – הקרקע שנרכשה על ידי זקני היהודים בשלושים שקל הכסף שהוחזרו על ידי יהודה איש קריות לאחר שהסגיר את ישו. המנזר שוכן מדרום לעיר העתיקה של ירושלים, על המדרון הדרומי של גיא בן הינום, סמוך לנחל קדרון. המנזר כפוף לפטריארכיה היוונית-אורתודוקסית של ירושלים ונקרא על שמו של הנזיר המתבודד אונופריוס הקדוש, שחי במאה הרביעית.

## היסטוריה
ימין|ממוזער| תבליט בכניסה מייצג את אונופריוס הקדוש בתפילה

### ראשיתו של המנזר
המנזר נבנה בשנת 1892 באתר ששימש בעבר בית קברות נוצרי קדום, שבו חצובים כוכי קבורה בסלע. על פי המסורת, במאה הרביעית נהג אונופריוס הקדוש לשבת כאן ולהתפלל. בנוסף, במתחם קיימת מערת השליחים, שבה, לפי המסורת הנוצרית, הסתתרו שליחי ישו בזמן הצליבה. כנסייה תת-קרקעית במקום קיימת עוד מתקופתו של הקיסר קונסטנטינוס הראשון (306–312 לספירה), ובמשך השנים הורחבה. הכנסייה מוקדשת לאונופריוס הקדוש, כאשר מספר מערות קבורה מצויות בחלקה הדרומי. בתקופה הביזנטית התפתחה מסורת אורתודוקסית של הקדשת קפלות קבורה לאונופריוס הקדוש, מסורת שנמשכת עד היום.

### מבנה ותיאורים ארכיטקטוניים
בכניסה למנזר מצוי תבליט באז-רליף, המתאר את אונופריוס הקדוש בתפילה.

החוקר ארמטה פיירוטי תיעד כי אחת הקבורות שעליה נבנתה הכנסייה מאופיינת בחזית מפוארת ומורכבת, והחוקר ארנסט גוסטב שולץ זיהה אותה כמונומנט של חנן הכהן הגדול, שכן היא כוללת אלמנטים מהתקופה ההרודיאנית ומשלבת סגנון אדריכלי דוריקני. פיירוטי הוסיף כי הפריז של הקבר מחולק באמצעות טריגליפים, והוא מכיל שמונה מטופות, שכל אחת מהן מעוטרת בפאטרה בדוגמה ייחודית. 

### התקופה העות'מאנית והעת החדשה
המנזר הנוכחי נבנה במאה ה-19, וכולל טרסות הצופות על קרקעית העמק.

### מסורת מקומית על מוצא הקברים
לפי מסורת המוזכרת על ידי ג'יי. אי. האנאואר, תושבי הכפר סילואן האמינו כי "הקברים החצובים מתחת למנזר מכילים את עצמותיהם של נזירים נוצרים שהוצאו להורג במהלך הרדיפות הדתיות של החליף הפאטימי אל-חאכם באמר אללה".

## גלריית תמונות

קובץ:Aceldama_IMG_0256.JPG|טקסט=Main approach| גישה עיקרית
קובץ:Aceldama_PA180085.JPG|טקסט=Entry terrace| מרפסת כניסה
קובץ:Akeldama0098gr.jpg|טקסט=Approach road and garden of the monastery| כביש גישה וגן המנזר
קובץ:Akeldama_p.jpg|טקסט=Columbarium niches| נישות קולומבריום


## קישורים חיצוניים

## הערות שוליים

קטגוריה:ירושלים: כנסיות ומנזרים
קטגוריה:העיר העתיקה: כנסיות ומנזרים
בת שבע (ז'אן-לאון ז'רום)

**בת שבע** (בצרפתית: **Bethsabée**) הוא ציור שמן של הצייר והפסל הצרפתי ז'אן-לאון ז'רום משנת 1889 ופסל מאוחר יותר שנוצר בהשראתו. הציור נמצא באוסף פרטי, בעוד שהפסל קיים בגרסת גבס נדירה עם שרידים של צביעה מקורית.

## הרקע ליצירה
היצירה מתארת את בת שבע, אשת אוריה החתי, בעת רחצה על גג ביתה, סצנה המבוססת על הסיפור המקראי מספר שמואל ב':"וַיְהִי לְעֵת הָעֶרֶב וַיָּקָם דָּוִד מֵעַל מִשְׁכָּבוֹ וַיִּתְהַלֵּךְ עַל גַּג בֵּית הַמֶּלֶךְ וַיַּרְא אִשָּׁה רֹחֶצֶת מֵעַל הַגָּג וְהָאִשָּׁה טוֹבַת מַרְאֶה מְאֹד*"*

– שמואל ב', י"א, 2ז'רום צייר את היצירה בשנת 1889 בבוג'יבל, על גג הסטודיו הקיצי שלו, אשר הוסתר בצמחייה כדי לאפשר עבודה באוויר הפתוח ללא חשש מעיניים חטטניות. הגישה הזו אפשרה לו לחקור השפעות אור שונות על הגוף העירום, נושא מרכזי ביצירתו.

## פרשנות
מבקרת האמנות פני פילד הרינג תיארה את הדמות כ"פלא של חן פלסטי וגווני עור עדינים, עם השפעות אור מדהימות". ז'רום נודע בשל יכולתו ללכוד טקסטורות, פרטי אנטומיה וגוני עור באופן ריאליסטי, דבר הבולט גם ביצירה זו. הציור והפסל *בת שבע* מייצגים את עיסוקו של ז'רום בנושאים אוריינטליסטיים ובחקר האור על גוף האדם, תוך שילוב דיוק היסטורי עם רגישות אמנותית גבוהה.

## לקריאה נוספת
* Ackerman, Gerald M. (1997). *[https://books.google.com/books?id=JpfqAAAAMAAJ Jean-Léon Gérôme: His Life, His Work, 1824–1904]*. Courbevoie, Paris: ACR Édition Internationale, PocheCouleur. pp. 132–133.
* Blanchard, Kathryn D.; Webster, Jane S., eds. (2012). *[https://books.google.com/books?id=9IlNAwAAQBAJ Lady Parts: Biblical Women and The Vagina Monologues]*. Eugene, OR: Wipf & Stock. p. 21.
* Junker, Yohana A. (2021). "Unsettling the Gaze: Bathsheba beyond Verse and Image". In Hornik, Heidi J.; Boxall, Ian; Dykema, Bobbi (eds.). *[https://books.google.com/books?id=2FQ_EAAAQBAJ The Art of Biblical Interpretation: Visual Portrayals of Scriptural Narratives]*. Atlanta, GA: Society of Biblical Literature. p. 20.
* Hering, Fanny Field (1892). **. New York, NY: Cassell Publishing Company. p. 274. public domain.
* Huber, Lynn R.; Clanton Jr., Dan W.; Webster, Jane S. (2007). "Biblical Subjects in Art". In Roncace, Mark; Gray, Patrick (eds.). *[https://books.google.com/books?id=8r1aXAZUv6cC Teaching the Bible Through Popular Culture and the Arts]*. Atlanta, GA: Society of Biblical Literature. pp. 197–198.
* "(#17) Jean-Léon Gérôme". *[[:en:Sotheby's|Sotheby's]]*. 2017. Retrieved 27 May 2022.
* "Jean-Léon Gérôme, ''Bathsheba'', ca. 1895". *[[:en:Dahesh_Museum_of_Art|Dahesh Museum of Art]]*. 2002. Retrieved 27 May 2022.

## קישורים חיצוניים

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-19
קטגוריה:בת שבע בציורים
קטגוריה:דוד בציורים
קטגוריה:ציורי היסטוריה
קטגוריה:ז'אן-לאון ז'רום: ציורים
סולם ורנייה

250px|ממוזער|שמאל|הדגמה של מדידה באמצעות סולם ורנייה
**סולם ורנייה** או **סקאלת ורנייה** או **נוניוס** היא שיטה לסימון שנתות על גבי מכשיר מדידה, באופן המאפשר שיפור משמעותי של דיוק קריאת המדידה ללא אמצעי עזר נוספים. השיטה מיושמת במכשירי מדידה מכניים כגון קליברים, מיקרומטרים, מדי זווית ועוד.

קריאת המדידה בשיטת ורנייה נעשית באמצעות אינטרפולציה מכנית בין שתי מערכות של שנתות – מערכת הראשית, הכוללת שנתות במרחקים של יחידות "רגילות" (למשל מילימטרים שלמים), ומערכת שנתות משנית בה קבועים מרחקים קטנים יותר בין השנתות. יחס המרחקים בין השנתות במערכת המשנית קובע את רמת הדיוק הסופי של הקריאה.

בקריאת תוצאות של מדידה, המערכת הראשית מורה על תוצאת המדידה בקירוב הראשון האפשרי של מערכת השנתות. הקריאה המשולבת מתקבלת חזותית, מזיהוי השנת בסולם המשני המתאים באופן המדויק ביותר לשנת (כלשהו) בסולם הראשי.

ככל שיחס קנה מידה בין שני הסולמות (המכונה **קבוע ורנייה**) גבוה יותר, ניתן להגיע לדיוק גבוה יותר של קריאת המדידה, בשל הפחתה של חדות הראייה הנדרשת.

השיטה משמשת במכשירים מכניים. מכשירי מדידה אופטיים העושים שימוש באמצעי מדידה כקרני לייזר מאפשרים רמת דיוק דומה ואף גבוהה יותר.

מכשיר המדידה הראשון עם קנה מידה משני להגדלת דיוק המדידה הומצא בשנת 1631 על ידי המתמטיקאי הצרפתי פייר ורנייה (1580–1637). השימוש בו תואר בפירוט על ידי המתמטיקאי וההיסטוריון ג'ון בארו  ב-"Navigatio Britannica" (1750). במקור, השיטה פותחה עבור מכשירים למדידת זווית כגון רביעים.

## עקרון פעולה
סולם ורנייה המשני נבנה באופן כזה שהרווח בין שנתותיו הוא שבר קבוע של הרווח בין שנתות הסולם הראשי. עבור סולם ורנייה עם קבוע של 0.1, כל שנת על סולם ורנייה מצויה במרחק של 0.9 יחידות אורך מהשנת הקודמת לה, כאשר יחידת האורך היא המרחק בין שנתות עוקבות בסולם הראשי. אם מציבים את שני הסולמות זה לצד זה באופן כזה שנקודות האפס שלהם יצטלבו, אז השנת הראשונה בסולם המשני נופלת במרחק קצר ב-1/10 יחידה בהשוואה לשנת הראשונה של הסולם הראשי, השנת השנייה ב-2/10, וכך הלאה עד השנת התשיעית, שנופלת ב-9/10. רק כאשר נספרות עשר שנתות בסולם המשני מתקבלת הצטלבות בין שנתות הסולם הראשי והמשני, שכן אז השנת העשירית נופלת במרחק קצר ב-10/10 - כלומר יחידה שלמה של הסולם הראשי - ולפיכך היא מצטלבת עם השנת התשיעית של הסולם הראשי.

כאשר מודדים אורך של עצם בעזרת קליבר, נקודת האפס של הסולם המשני מוזחת ביחס לנקודת האפס של הסולם הראשי. מקריאת נקודת ההצטלבות החדשה של שנת של הסולם המשני עם שנת של הסולם הראשי, ניתן לזהות את ערכו של אורך העצם בדיוק רב יותר מאשר זה שניתן היה להשיג ללא הסולם המשני. לדוגמה, אם ההצטלבות מתקבלת בשנת השלישית של הסולם המשני, אז אורכו של העצם קטן ב-2.7 יחידות אורך מנקודת ההצטלבות, וכך ניתן לדעת שהאורך הוא ערך מדידת הסולם הראשי (שנותן ערך שלם) ועוד 0.3 יחידות מידה.        
## קישורים חיצוניים

## הערות שוליים

קטגוריה:מדידה
קטגוריה:מכשירי מדידה
C'est la vie (שיר של קלאוד קיאמבה)

"**C'est la vie**" (בעברית: "**אלו החיים**") הוא סינגל שהוקלט על ידי הזמר ההולנדי-קונגולזי קלאוד קיאמבה. הוא יצא לאור ב-27 בפברואר 2025 דרך חברת התקליטים קלאוד 9, ונכתב על ידי קיאמבה, ארנו קראבמן, יורן ואן דר וורט ולאון פול פלמן. נבחר באופן פנימי על ידי תאגיד השידור השידור ההולנדי (AVROTROS) לייצג את המדינה באירוויזיון 2025, שהתקיים בבזל שבשווייץ.

## רקע
"C'est la vie" נכתב והולחן על ידי קיאמבה, לאון פול פלמן, יורן ואן דר וורט וארנו קראבמן, כאשר שני האחרונים שימשו כמפיקי השיר. קיאמבה תיאר את השיר כמחווה להוריו, ובפרט לאמו. הוא הסביר: . בהתייחסו למסרים שבשיר, הוסיף: .

## תחרות הזמר של האירוויזיון
### בחירה פנימית
תאגיד השידור ההולנדי AVROTROS, האחראי על השתתפות הולנד בתחרות האירוויזיון, אישרה ב-23 באוקטובר 2024 על כוונתה להשתתף באירוויזיון 2025, תוך אישור כי תהליך הבחירה ייערך באופן פנימי, לאחר שנציג  באירוויזיון 2024, יוסט קליין, דחה את הצעת התאגיד לייצג את המדינה פעם נוספת.

ב-19 בדצמבר 2024 הודיע AVROTROS כי בחר בקיאמבה לייצג את הולנד באירוויזיון. תהליך הבחירה בוצע על ידי ועדה מיוחדת, שבה היו חברים הזמרים ז'קלין גובהארט ויאפ רסהמה, שדרני הרדיו קרוליין בורחרס, הילה נורזאי וסנדר לנטינחה, וכן מגיש הטלוויזיה והסופר קורנלד מאס. השלב הסופי של האודישנים התקיים ב-9 בדצמבר וכלל רשימה מצומצמת של שישה מתמודדים, ובהם הזמרים יודית ואן הירטום ופול מוריס.

### באירוויזיון
 הולנד שובצה להתחרות בחלקו השני של חצי הגמר הראשון, שנערך ב-13 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. הולנד הופיעה כמדינה ה-13, אחרי  ולפני . בסוף הערב הוכרזה הולנד כאחת מעשר המדינות שהעפילו לשלב הגמר. מאוחר יותר התברר כי הולנד דורגה במקום השלישי עם 121 נקודות.

זמן קצר לאחר שידור חצי הגמר הראשון נערכה הגרלת הקצאה שקבעה באיזו מחצית תופיע כל מדינה בגמר. הולנד שובצה להופיע בהתאם להחלטת המפיקים. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. הולנד שובצה כהופעה ה-12, אחרי  ולפני . הולנד דורגה במקום ה-12 עם 175 נקודות; 133 נקודות מהשופטים, ו-42 נקודות מהקהל.

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי אירוויזיון 2025
קטגוריה:שירי הולנד באירוויזיון
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
מערכת מחווני טיסה אלקטרונית

[ממוזער|תא הטייס של מטוס [איירבוס A380 עם תא טייס מזכוכית עם המסכים המנוהלים על ידי מערכת EFIS]]
**מערכת מחווני טיסה אלקטרונית** (באנגלית: **Electronic Flight Instrument System**, בראשי תיבות: **EFIS**) מערכת מחווני טיסה המתוכננת להציג נתוני מכשירים ומערכות על גבי צגים בתא הטייס כחלופה למכשירים אנלוגיים אלקטרו-מכניים או פנאומטיים. מערכת זאת אופיינית למטוסים שתא הטייס שלהם עוצב בתפיסת קוקפיט מזכוכית. לרוב המערכת כוללת תצוגה רב תכליתית (MFD), תצוגת נתוני הטיסה העיקריים (PFD), ותצוגת מערכות מנוע והתראה (EICAS).

לעיתים מערכת EFIS לא נקראת בשם זה או שמתייחסים אליה כחלק מהתצוגה הרב תכליתית של כלי הטיס.

## ראו גם
* מחווני טיסה
* תצוגה רב-תכליתית

קטגוריה:התקני פלט
קטגוריה:רכיבי כלי טיס